**2019 M. GILUMINIS VEIKLOS KOKYBĖS ĮSIVERTINIMAS**

|  |
| --- |
| **2. Ugdymas(is) ir mokinių patirtys. 2.1. Ugdymo(si) planavimas. 2.1.3. Mokinių poreikių pažinimas.**  Mokinių poreikių pažinimas vertinamas gerai. Mokykloje sistemingai analizuojami mokinių ugdymo(si) poreikiai. Per klasių valandėles mokiniai pildo mokinio individualios pažangos (MIP) lapą: stebi mokomųjų dalykų rezultatų pokytį, numato tolesnės pagalbos būdus, t. y pokalbius su dalykų mokytojais, pagalbos mokiniui specialistais, tėvais. Iškilus problemoms mokiniai kviečiami į Vaiko gerovės komisiją, kuri numato pagalbos formas ir būdus.  Organizuojant veiklas, 50 proc. pamokų atsižvelgiama į kiekvieno mokinio individualius gebėjimus, pasiekimus, 35 proc. diferencijuojamos užduotys (skirtingo sudėtingumo ir apimties), skiriami skirtingo lygio namų darbai. Išanalizavus mokinių saviraiškos poreikius, neformaliojo švietimo valandos skirstomos proporcingai pagal mokinių poreikius ir mokyklos galimybes: 1–4 klasėse 60 proc. valandų skiriama meninei veiklai, 30 proc. – sportinei veiklai, 10 proc. – techninei veiklai, 5–8 klasėse 40 proc. skiriama meninei veiklai, 30 proc. – sportinei veiklai, 20 proc. – kalbinei veiklai, 10 proc. – techninei kūrybai. Ugdydama gabius mokinius, mokykla bendradarbiauja su socialiniais partneriais, neformaliojo švietimo mokytojais. Penki I–III klasių mokiniai dalyvauja „Talentingų vaikų akademijoje“. 55 proc. mokytojų pamokose sudaro galimybę atsiskleisti kiekvieno mokinio gabumams bei talentams: gabesnieji konsultuoja kitus mokinius, pagal gebėjimus individualizuoja užduotis ir namų darbus.  Vykdant kryptingą pagalbą mokiniui, koreguotas gimnazijos mokinių pamokų lankomumo kontrolės ir nelankymo prevencijos tvarkos aprašas, įgyvendinamos socialinių įgūdžių formavimo programos: „Antras žingsnis“, „Laikas kartu“, „Paauglystės kryžkelės“, „Raktas į sėkmę“, karjeros ugdymo programa. 2018 m. mokinių apklausos duomenimis, 77 proc. respondentų nurodo, jog mokykloje sužino aiškią informaciją apie tolimesnio mokymosi ir karjeros (profesijos pasirinkimo) galimybes, tačiau 2019 m. tėvų apklausos apibendrinti duomenys rodo, jog žemiausiai vertinamas teiginys „Mano vaikas žino, kur mokysis baigęs šią mokyklą“ (įvertis – 2,1), mokinių apklausoje su teiginiu „Mokykloje pakanka informacijos apie tolimesnio mokymosi ir karjeros (profesijos pasirinkimo) galimybes“ sutinka tik 68 proc. respondentų. Dalis mokinių nesutinka su teiginiu „Mūsų mokykloje nėra mokinių, kurie patiria patyčias“ (įvertis – 1,8). Surinkti ir išanalizuoti duomenys leidžia teigti, kad pagalba mokiniams, jų skatinimo tvarka mokykloje yra paveiki, skatinanti tobulėti, siekti aukštesnių rezultatų, tačiau nepakankamai tinkamas mokinių socialinių emocinių kompetencijų ugdymas, siekiant užtikrinti sėkmę mokykloje ir gyvenime.  **Rekomenduojama**. Prioritetine veiklos kryptimi numatyti socialinių, emocinių kompetencijų ugdymą, ypatingą dėmesį skirti patyčių prevencijai ir karjeros ugdymui. Tobulinti individualios pažangos stebėjimą, vertinimą pamokoje. |